CELEX: 62014CN0270
Language: hr
Date: 2014-06-03 00:00:00
Title: Predmet C-270/14 P: Žalba koju je 3. lipnja 2014. podnio Debonair Trading Internacional Ld a protiv presude Općeg suda (deveto vijeće) donesene 3. travnja 2014. u predmetu T-356/12: Debonair Trading Internacional Ld a protiv Ureda za usklađivanje na unutarnjem tržištu (žigovi i dizajni) (OHIM)

8.9.2014   
            
            
               HR
            
            
               Službeni list Europske unije
            
            
               C 303/14
            
         Žalba koju je 3. lipnja 2014. podnio Debonair Trading Internacional Lda protiv presude Općeg suda (deveto vijeće) donesene 3. travnja 2014. u predmetu T-356/12: Debonair Trading Internacional Lda protiv Ureda za usklađivanje na unutarnjem tržištu (žigovi i dizajni) (OHIM)
   (Predmet C-270/14 P)
   2014/C 303/18
   Jezik postupka: engleski
   
      Stranke
   
   
      Žalitelj: Debonair Trading Internacional Lda (zastupnik: T. Alkin, Barrister)
   
      Druga stranka u postupku: Ured za usklađivanje na unutarnjem tržištu (žigovi i dizajni)
   
      Žalbeni zahtjev
   
   Žalitelj od Suda zahtijeva da:
   
               1)
            
            
               ukine točku 2. izreke presude kojom je tužba odbijena u preostalom dijelu;
            
         
               2)
            
            
               vrati predmet Općem sudu na daljnje razmatranje s uputama na mjerodavno pravo;
            
         
               3)
            
            
               naloži drugoj stranci u postupku snošenje troškova postupka pred Općim sudom i pred Sudom.
            
         
      Žalbeni razlozi i glavni argumenti
   
   Žalitelj se temelji na jednom žalbenom razlogu, naime povredi članka 8. stavka 1. točke (b) Uredbe o žigu Zajednice (1). Ukratko, prigovara da je Opći sud pogriješio nastojeći ograničiti uvjete pod kojima bi mogla nastati vjerojatnost dovođenja u zabludu između „obitelji” žigova i kasnijega žiga. Podredno žalitelj prigovara da Opći sud nije izvršio ukupnu ocjenu vjerojatnosti dovođenja u zabludu uzimajući u obzir sve bitne čimbenike.
   
      (1)  Uredba Vijeća (EZ) br. 207/2009 od 26. veljače 2009. o žigu Zajednice (SL L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.).